Kristen Stewart

Kristen Jaymes Stewart (sündinud 9. aprillil 1990 Los Angeleses) on USA filmi- ja seriaalinäitleja. 

Ta on mänginud sellistes filmides nagu "Panic Room" (2002, "Paanikatuba"), "Zathura", "In the Land of Women", "Adventureland" ("Adventureland - Pöörane suvi"), "Into the Wild", "The Messengers" ("Sõnumitoojad") ja "Twilight" ("Videvik"). Siiski oli ta enne "Videviku saaga" filme avalikkusele peaaegu tundmatu näitleja.

Ta on sündinud Los Angeleses ning elab seal siiani. Tema isa John oli mänedžer ja produtsent, ema Jules oli pärit Austraaliast Queenslandist ja töötas stsenaariumidega. Kristen käis tavakoolis ainult esimesed seitse klassi, edasi oli koduõppel. Kristenil on vanem vend Cameron Stewart.

Kristen hakkas filmides näitlema kaheksa-aastaselt – pärast seda, kui üks filminäitlejate agent oli näinud tema esinemist algkooli jõulunäidendis. Kristeni esimene filmiroll oli tekstita kõrvalosa Disney Channeli filmis "The Thirteenth Year" ("Kolmeteistkümnes aasta", 1999).

Kristeni järgmine roll oli sõltumatus filmis "The Safety of Objects" ("Asjade ohutus"; 2001), kus ta mängis probleemidesse sattunud üksikema poisilikku tütart.

Järgnes esimene peaosa Hollywoodi filmis "Panic Room" ("Paanikatuba"; 2002). Ta mängis seal üksikema Jodie Fosteri diabeetikust tütart. Filmi ja Kristeni näitlejatöö sai üldiselt positiivseid hinnanguid.

2004. aastal mängis ta peaosa filmis "Räägi". Ta oli kõigest 13-aastane, kuid mängis keskkooliõpilast, kes vägistamisohvrina kaotab kõnevõime. Ka see roll teenis peamiselt kiitvaid arvustusi.

2005. aastal mängis Kristen fantaasiafilmis "Zathura" kahe väikese poisi vastutustundetut õde. Filmis muudavad poisid oma kodu lauamängu mängimise tulemusena kosmoselaevaks. Kriitikud kiitsid küll filmi, aga mitte Kristeni rolli, sest tema tegelane olevat kogu filmi jooksul olnud kuidagi liikumatu.

2008. aastal mängis Kristen Bella Swani Stephanie Meyeri romaanisarja avaromaanil põhinevas filmis "Videvik". Tema lavapartner Robert Pattinson mängis Edward Culleni osa. Selle rolli eest sai Kristen MTV parima naisnäitleja filmiauhinna ja ta mängib Bella Swani ka filmi järgedes.

 Filmograafia 
pisi|Kristen Stewart Cannes'i filmifestivalil 2016. aastal
 Aasta  Pealkiri  Eestikeelne pealkiri 1999  "The Thirteenth Year"  "Kolmeteistkümnes aasta"                  2000  "The Flintstones in Viva Rock Vegas"  2001  "The Safety of Objects"  2002  "Panic Room"  "Paanikatuba" 2003  "Cold Creek Manor"  "Cold Creeki häärber" 2004  "Speak"  "Räägi" 2004  "Catch That Kid"  2004  "Undertow"  2005  "Fierce People"  "Raevukas rahvas" 2005  "Zathura: A Space Adventure"  2007  "In the Land of Women"  "Kellele ema, kellele tütar" 2007  "The Messengers"  "Sõnumitoojad" 2007  "The Cake Eaters"  2007  "Into the Wild"  2007  "Cutlass"  2008  "What Just Happened"  2008  "Jumper"  "Hüppaja" 2008  "Twilight"  "Videvik"  2009  "Adventureland"  "Adventureland - Pöörane suvi" 2009  "The Twilight Saga: New Moon"  "Videviku saaga: Noorkuu" 2010  "The Yellow Handkerchief"  2010  "Welcome to the Rileys"  2010  "The Runaways"  "Runaways" 2010  "The Twilight Saga: Eclipse"  "Videviku saaga: Päikesevarjutus" 2011  "The Twilight Saga: Breakind Dawn - Part 1"  "Videviku saaga: Koidukuma - Osa 1" 2012  "Snow White and the Huntsman"   "Lumivalgeke ja kütt"   2012  "Twilight saga: Breaking Dawn part 2"  "Videviku saaga: Koidukuma - Osa 2" 2012  "On the Road"  "Teel" 2014  "Camp X-Ray"  2014  "Clouds of Sils Maria"  "Sils Maria pilved" 2015  "Anesthesia"  2015  "Still Alice" "Siiski veel Alice" 2015  "American Ultra""Ameerika ultra" 2015  "Equals" "Võrdsed"2016"Certain Women""Teatud naised"2016"Personal Shopper"2016"Café Society""Koorekiht"2016"Billy Lynn's Long Halftime Walk"2017"Lizzie"2018"Underwater"

Kategooria:Ameerika Ühendriikide filminäitlejad
Kategooria:Sündinud 1990